**Тэма:** Павел Місько “Эрпіды на планеце Зямля”( урок дадатковага чытання ў 7 класе)

**Мэты**: Пазнаёміць з творчасцю П.Місько, развіваць навыкі працы з тэкстам,выхоўваць культуру чытання сямікласнікаў.

**Эпіграф:** "Калі я чытаю добрую кнігу, не папракайце мяне ў гультайстве. Не хочаце прызнаць, што я працую, дык думайце, што я малюся – Слову". Янка Брыль

**Ход урока**

**І. Арганізацыйны момант.**

**ІІ. Пастаноўка мэт ўрока і актуалізацыя ведаў вучняў.**

**III. Праца па тэме ўрока**

***1.Біяграфічныя старонкі аўтара***

**Місько Павел Андрэевіч**

**14.03.1931– 09.06.2011**

Малая радзіма Паўла Андрэевіча Місько – вёска Старцавічы (цяпер Знамя) Слуцкага раёна Мінскай вобласці. Адтуль прага да ведаў прывяла будучага майстра слова на філалагічны факультэт Белдзяржуніверсітэта, пасля заканчэння якога была праца журналістам у рэгіянальным друку.

З сярэдзіны 1960-х гадоў Павел Місько становіцца літсупрацоўнікам «Сельской газеты», затым працуе ў штотыднёвіку «Літаратура і мастацтва» і часопісе «Полымя», з’яўляецца намеснікам галоўнага рэдактара выдавецтва «Мастацкая літаратура».

Павел Місько вядомы як аўтар твораў для дзяцей, найперш казак і фантастычных аповесцей. З-пад яго пяра выйшлі такія папулярныя ў юных чытачоў кнігі, як «Прыйдзі, дзень-залацень!», «Прыгоды Бульбобаў», «Грот афаліны», «Эрпіды на планеце Зямля», «Акрабат у бутэльцы». Аднак творчая спадчына пісьменніка багатая і на іншыя жанры. Варта прыгадаць, напрыклад, раманы «Градабой», «Мора Герадота», «Хлопцы, чые вы будзеце…», паэтычны зборнік «Ружовыя ліўні», раман у вершах «Пакуль зямлю мілуе сонца…», зборнікі гумару «Чэрці ў коміне», «Развітальная гастроль», кнігі нарысаў «Гаспадыні свайго лёсу», «Дрэва жыцця» і інш.

Займаўся Павел Місько і мастацкімі перакладамі з рускай, украінскай, польскай і балгарскай моў. Дзякуючы яму па-беларуску загучалі «Мёртвыя душы» М. Гогаля, «Канёк-гарбунок» П. Яршова, пэўныят воры К. Чукоўскага, В. Бялова, Я. Носава, У. Цендракова і інш.

Прыгодніцкія і фантастычныя сюжэты, яркія персанажы, жвавая і сакавітая мова сустракаюць чытача на старонках кніг Паўла Місько. І хоць падзеі часам адбываюцца ў самых незвычайных мясцінах на Зямлі і ў  космасе, творы пісьменніка дапамагаюць нам лепш спазнаць сябе, свой нацыянальны характар і свой родны край.

***2.Праца па змесце твора***

А) Расшыфруйце малюнкі

Б) Адгадайце красворд

1.Як звала мама Мішку?

2.Імя брата Мішкі.

3.Назва вёскі, дзе знаходзілася школа.

4.Клічка сабачкі Вані Гардзея.

5.Назва вёскі, ў якой жыў Ваня.

|  |
| --- |
| 1)М |
| 2)ш | У | м | р | ы | к |
| М |
| 3)б | | я | Р | о | з | а | ў | 5)к | а |
| Ы |
| 4)ж | у | | ч | о | к |

|  |
| --- |
| Л |
| І |
| Н |
| Ц |
| Ы |

В) Гутарка па твору

* Хто такі Ваня Гардзей? Што вы можаце расказаць пра яго сям’ю?
* Якую навіну паведаміў Двайны Гардзей сваёй сям’і?
* Чаму Ваня вырашыў па дарозе ў школу завярнуць у Партызанскі лес?
* Што знайшоў ён у лесе? Знайдзіце радкі з тэксту і зачытайце.
* Раскажыце пра знаёмства з серабрыстай асобай. Хто гэта – Электронны робат-паліглот ізаляванага дзеяння?
* ПакульВаня размаўляе з Эрпідам, што робіцца ў восьмым класе Бярозаўскай школы?(ч.3)
* Колькі Эрпідаў прыляцела на Зямлю і якая ў іх місія?
* Чаму Ваня з Эрпідам адпраўляюцца ў Мінск ?
* Як Эрпід вырашыў дапамагчы Ваню, каб болей таму ў школе не ставіў калы і не карміў бярозаваю кашаю Алег Максімавіч?
* Чаму Двайны Гардзей адправіўся ў лес?(ч.7)
* Якая мара была ў Ваневай мамы? Раскажыце, як яна імкнулася яе дасягнуць?(ч.10)
* Што адбываецца з Ваневым татам?(ч.11)
* Як у Мінску прахожыя аднесліся да Эрпіда?
* Раскажыце пра сустрэчу з Эрпідам-2?
* Чым Эрпід-2 адрозніваўся ад Эрпіда-1?
* Раскажыце пра сустрэчу з Мішкам.
* Што цікавага паведаміў Мішка пра сябе?
* Як Ваня з новымі сябрамі дапамаглі Мішку?
* Што ў гэты час робіцца ў вёсцы Вані?
* Як Эрпіды пакінулі Зямлю?

Г) Творчая майстэрня

Напішыце пісьмо Эрпідам ад імя жыхароў вёскі. На вашу думку, што паведаміў бы ім Ваня Гардзей?

**ІV. Падвядзенне вынікаў урока**

**V. Дамашняе заданне.**

